తెలంగాణలో మహిళా తహసీల్దార్ దారుణహత్య WATCH LIVE TV
Jasprit Bumrah: బుమ్రా ఎగతాళితో బౌలింగ్ వదిలేసిన కోహ్లీ
విరాట్ కోహ్లీ 2017 వరకూ అప్పుడప్పుడు మ్యాచ్‌ల్లో బౌలింగ్ చేసేవాడు. 2016 టీ20 ప్రపంచకప్‌లో అప్పటి కెప్టెన్ మహేంద్రసింగ్ ధోనీ ఏకంగా అగ్రశ్రేణి స్పిన్నర్ రవిచంద్రన్ అశ్విన్‌ని పక్కనపెట్టి మరీ ఓ మ్యాచ్‌లో కోహ్లీతో బౌలింగ్ చేయించాడు.
Samayam Telugu | Updated:
Jun 3, 2019, 02:28PM IST
హైలైట్స్
రెండేళ్లుగా బౌలింగ్‌కి దూరంగా ఉంటున్న విరాట్ కోహ్లీ
2016 టీ20 ప్రపంచకప్‌లో అశ్విన్‌ని పక్కన పెట్టి మరీ కోహ్లీతో బౌలింగ్‌ చేయించిన ధోని
2017లో కోహ్లీ బౌలింగ్‌పై కామెంట్ చేసిన జస్‌ప్రీత్ బుమ్రా
వెన్నునొప్పి గాయం వేధించడంతో బౌలింగ్‌కి మరింత దూరం
తాజాగా వన్డే ప్రపంచకప్ కోసం కోహ్లీ మళ్లీ బౌలింగ్ ప్రాక్టీస్
ఇంగ్లాండ్ వేదికగా జరుగుతున్న వరల్డ్‌కప్‌ 2019లో భారత కెప్టెన్ విరాట్ కోహ్లీ తనలోని బౌలర్‌ని మరోసారి క్రికెట్ ప్రపంచానికి గుర్తుచేసేలా కనిపిస్తున్నాడు. రెండేళ్లుగా బౌలింగ్‌కి దూరంగా ఉంటున్న విరాట్ కోహ్లీ.. ఇటీవల నెట్స్‌లో బౌలింగ్ ప్రాక్టీస్ చేస్తూ కనిపిస్తున్నాడు. దీంతో.. ప్రపంచకప్‌లో అతను టీమిండియాకి అదనపు (ఆరో) బౌలర్‌గా ఉపయోగపడతాడంటూ మాజీ క్రికెటర్లు కితాబిస్తున్నారు.
వాస్తవానికి 2017 వరకూ విరాట్ కోహ్లీ అప్పుడప్పుడు మ్యాచ్‌ల్లో బౌలింగ్ చేసేవాడు. 2016 టీ20 ప్రపంచకప్‌లో అప్పటి కెప్టెన్ మహేంద్రసింగ్ ధోనీ ఏకంగా అగ్రశ్రేణి స్పిన్నర్ రవిచంద్రన్ అశ్విన్‌ని పక్కనపెట్టి మరీ ఓ మ్యాచ్‌లో కోహ్లీతో బౌలింగ్ చేయించాడు. వెస్టిండీస్‌తో జరిగిన సెమీ ఫైనల్ మ్యాచ్‌లో ఆ జట్టు విజయానికి చివరి 6 బంతుల్లో 7 పరుగులు అవసరమవగా.. అశ్విన్‌ని పక్కనపెట్టిన ధోనీ.. కోహ్లీ చేతికి బంతినిచ్చాడు. కానీ.. ఆ మ్యాచ్‌లో భారత్ జట్టు ఓడిపోయింది. అయినప్పటికీ.. ఆ తర్వాత కూడా విరాట్ కోహ్లీ తన బౌలింగ్‌ని కొనసాగించాడు.